Lied van die week… Inleiding | KoffieQ saam met FredZ
Posted on Oktober 14, 2013 Oktober 14, 2013 Lied van die week
Lied van die week… Inleiding
Ek wil probeer om meer gereeld te blog.
Een van die goed wat ek nou en dan sien op ander se blogs, is dat hulle die woorde van liedjies opsit. Ek hou van musiek. So dit het my laat dink…
Ek wil my blog gebruik om sommer van my gunsteling liedjies se woorde met ander te deel. Ek hoop dat daar nou en dan iets spesiaal sal gebeur met ander, soos wat daar iets gebeur met my as ek na van hierdie musiek luister.
Ek het al gehoor dat mense sê dat musiek die hart van ‘n mens beïnvloed. Ek het dit ook al baie gevoel. So, hierdie is dan die inleiding van die reeks van musiek wat my hart raak…
Ek sal elke week probeer om ten minste ‘n Engelse liedjie se woorde op te sit. Maar aangesien hierdie my Afrikaanse blog is, sal ek ook probeer om ‘n Afrikaanse liedjie op te sit.
Ek is baie lief vir gospel musiek, soos Tree63, Third Day, Louis Brittz, Jesus Culture, Bethel, en so aan… Maar my musiekliefde word nie beperk tot gospel nie. So wees maar gereed vir nie-gospel musiek by tye.
Nog ‘n aspek van hierdie reeks, kom van een van my vriende af. Hy het al die idee gehad dat daar gepreek moet word oor die (moontlike) dieper betekenis van liedjies. Ek gaan hierdie idee by hom leen, en soms so bietjie skryf oor wat die liedjie vir my beteken.
So geniet dit…
← Oppad na ‘n gesonder leefstyl
Bethel Music: My soul sings →
One thought on “Lied van die week… Inleiding”
Lees hierdie in Engels by http://freddiescoffeebar.wordpress.com/2013/10/14/song-of-the-week-introduction/
freddiescoffeebar , Oktober 15, 2013 at 12:18 nm